CELEX: 62021CN0731
Language: lv
Date: 2021-12-01 00:00:00
Title: Lieta C-731/21: Lūgums sniegt prejudiciālu nolēmumu, ko 2021. gada 1. decembrī iesniedza Cour de cassation du Grand-Duché de Luxembourg (Luksemburga) – GV/Caisse nationale d’assurance pension

14.2.2022   
            
            
               LV
            
            
               Eiropas Savienības Oficiālais Vēstnesis
            
            
               C 73/15
            
         
      Lūgums sniegt prejudiciālu nolēmumu, ko 2021. gada 1. decembrī iesniedza Cour de cassation du Grand-Duché de Luxembourg (Luksemburga) – GV/Caisse nationale d’assurance pension
      
      (Lieta C-731/21)
      (2022/C 73/20)
      Tiesvedības valoda – franču
      
         Iesniedzējtiesa
      
      
         Cour de cassation du Grand-Duché de Luxembourg
      
      
         Pamatlietas puses
      
      
         Prasītāja: GV
      
         Atbildētāja: Caisse nationale d’assurance pension
      
      
         Prejudiciālie jautājumi
      
      Vai Eiropas Savienības tiesībām, it īpaši Līguma par Eiropas Savienības darbību 18., 45. un 48. pantam un Eiropas Parlamenta un Padomes Regulas (ES) Nr. 492/2011 (2011. gada 5. aprīlis) par darba ņēmēju brīvu pārvietošanos Savienībā (1) 7. panta 2. punktam, ir pretrunā tādas dalībvalsts tiesību normas kā Luksemburgas Sociālā nodrošinājuma kodeksa 195. pants un grozītā 2004. gada 9. jūlija Likuma par tiesiskajām sekām, ko rada konkrētas partnerattiecības 3., 4. un 4-1. pants, ar ko izcelsmes dalībvalstī tiesiski noslēgtu un reģistrētu partnerattiecību pārdzīvojušajam partnerim apgādnieka zaudējuma pensija, kas pienākas tā iemesla dēļ, ka viņa partneris pirms savas nāves veica profesionālu darbību uzņemošajā dalībvalstī, tiek piešķirta ar nosacījumu, ka partnerattiecības ir tikušas reģistrētas minētās dalībvalsts reģistrā, lai pārbaudītu, vai ir izpildīti šīs dalībvalsts tiesību aktos noteiktie pamatnosacījumi partnerattiecību atzīšanai un iespējas atsaukties uz tām attiecībā pret trešām personām nodrošināšanai, savukārt, lai apgādnieka zaudējuma pensiju piešķirtu uzņemošajā dalībvalstī noslēgto partnerattiecību pārdzīvojušajam partnerim, ir jāizpilda tikai viens nosacījums, proti, partnerattiecībām ir jābūt tiesiski noslēgtām un reģistrētām?
      
         (1)  OV 2011, L 141, 1. lpp.